Modificació de pàgines web 
Recupereu l'exercici del Guernica amb el Dreamweaver.
Una forma de fer això és obrir el tauler Archivo, escollir Vista local i fer doble clic sobre el nom de l'arxiu.


També podeu obrir-lo des del menú Archivo / Abrir /...
Es tracta d'afegir un enllaç que, des de la pàgina, pugui retornar al vostre portal sense utilitzar les eines de desplaçament del navegador.

Aneu al final del document (sota l'última línia) i afegiu la paraula "- retornar -".

Seleccioneu el text anterior, i des de la finestra Propiedades / Vínculo, cliqueu sobre la carpeta groga que hi ha a la dreta. Desplaceu-vos per l'arbre de directoris fins a trobar el portal (ha d'estar dins la carpeta html, al mateix nivell que el conjunt de directoris dels mòduls). Seleccioneu-lo.

Guardeu el treball amb el mateix nom des del menú Archivo / Guardar.

Comproveu el funcionament amb l'opció Vista previa mitjançant el navegador, o bé amb F12. 

Ara, connecteu-lo i arrossegueu aquest fitxer modificat a la seva ubicació dins el servidor remot.

Situar vincles externs a les vostres pàgines

L'objectiu és situar un vincle extern a una de les pàgines que s'han redactat amb anterioritat. El vincle el posareu des del text EDU365.

Recupereu el portal, index.htm, per qualsevol dels sistemes que ja coneixeu.

A la part inferior esquerra, poseu el text següent: - EDU365 -.

Com en la pràctica anterior, seleccioneu-lo, situeu-vos dins la caixa de text de l'opció Vínculo de la finestra Propiedades.

Escriviu la URL de l’EDU365: http://www.edu365.cat.

Guardeu el fitxer des del menú Archivo / Guardar.

Comproveu el funcionament amb l'opció Vista previa mitjançant el navegador:

Envieu el fitxer modificat al servidor extern (tauler Archivo; connecteu-lo i arrossegueu aquest fitxer modificat a la seva ubicació dins el servidor remot).

